Suid Afrikaanse Nuus Thread - Page 157 - Stormfront
06-16-2007, 05:06 AM #1561
Byleveld wil in Afrikaans getuig ‘vir geregtigheid’
’N Borgtogaansoek teen ’n vermeende uitsmyter is vandeesweek uitgestel toe supt. Piet Byleveld daarop aangedring het om “in die belang van geregtigheid” in sy moedertaal te getuig.
Die aansoek is uitgestel toe daar weens die voortslepende staking nie ’n Engelse tolk in die Randburg-landdroshof beskikbaar was nie.
Mnr. Paul Kietzmann, ’n vermeende uitsmyter, se borgtogaansoek is gevolglik tot Maandag uitgestel.
“Vanweë die sensitiewe aard van dié verhoor móét ek myself behoorlik kan uitdruk,” het Byleveld aan Beeld gesê.
“Afrikaans is my huistaal. Dit is daarom net in die belang van die beskuldigde én in die belang van die staat. Ek wou nie opsetlik die hofverrigtinge vertraag of ’n houding teenoor die hof inneem nie.”
Kietzmann staan saam met mnr. Jason Domingues, ook ’n vermeende uitsmyter, tereg op onder meer aanklagte van poging tot moord en ernstige aanranding.
Byleveld en sy span het dié twee in April tydens ’n klopjag by hul huurhuis in Lynnwood Glen, Pretoria, vasgetrek.
Kietzmann is deel van ’n groep van 17 wat na bewering met klub- en uitsmytergeweld, wat glo dwelmverwant is, verbind word.
Byleveld se spesiale ondersoekspan het sedert April dié arrestasies tydens verskeie dwelmklopjagte in Pretoria en Johannesburg gemaak.
Intussen het uitstaande forensiese uitslae wat die afgelope vyf maande sloer, nóg een van Byleveld se dwelmverhore belemmer toe die saak van die hofrol verwyder is.
Vyf maande nadat mnr. Paulo Costa da Silva (28) en sy vriendin, Bianca Gesualde (25), glo weens die besit van dwelms in hegtenis geneem is, is dié forensiese uitslae steeds uitstaande.
Dié twee is deel van die groep van 17 wat tydens die klopjagte gearresteer is.
Da Silva en Gesualde word daarvan verdink dat hulle bande met ’n nasionale dwelmsindikaat het wat glo dwelms in Durban, Johannesburg, Kaapstad en Pretoria versprei.
’n Aanklag van dwelmbesit teen die paartjie is gister in die Randburgse streekhof van die rol verwyder.
Me. Anita Grobbelaar, hul regsverteenwoordiger, het gesê die landdros het die saak van die rol verwyder nadat die staat wéér ’n versoek om uitstel voor die hof gebring het.
Die uitstel is gevra sodat verdere ondersoekwerk gedoen kan word omdat die forensiese uitslae glo steeds uitstaande is.
Die twee is reeds op 8 Januarie vanjaar in Sandton gearresteer.
06-16-2007, 05:08 AM #1562
Egpaar in sop oor versekeringsbedrog
’n Krugersdorpse egpaar wat glo hul eie Toyota Tazz aan die brand gesteek het, het gister ook hul vingers verbrand toe hulle weens beweerde versekeringsbedrog aangekeer is.
Die vrou (40) en haar man (37) is gisteroggend by hul huis in Herbert Dentstraat vasgetrek.
Hul arrestasie volg nadat die vrou op 13 Desember verlede jaar beweer het haar blou Toyota Tazz is by die dorp se gewilde Key West-winkelsentrum gesteel.
Dit blyk egter uit die Krugersdorp-polisiekantoor se ondersoek asof die twee self die motor op die Kromdraai-pad buite die dorp bestuur het voordat hulle petrol gebruik het om die voertuig aan die brand te steek.
Die uitgebrande motor is naby die Sterkfontein-grotte, in die Wieg van die Mensdom aan die Wes-Rand, gevind.
’n Versekeringseis van R37 640 is deur OUTsurance gehanteer en aan die vrou uitbetaal.
Kapt. Poen Muller en kapt. Chris Heyns het vandeesweek saam met insp. Martin Heyns inligting oor die paartjie se beweerde versekeringseis opgevolg.
Daar is bevind dat die man reeds ’n misdaadgeskiedenis van versekeringsbedrog het.
Die man, wie se naam aan Beeld bekend is, is in 1999 skuldig hieraan bevind nadat hy ’n vals eis vir ’n beweerde huisbraak in Brits by Ou Mutual ingehandig het. Hy is ’n boete opgelê.
Dir. Dalipkima Baijnath, stasiekommissaris van die Krugersdorp-polisiekantoor, het gister gesê die polisie sal nie bedrog van dié aard duld nie.
“Ek hoop die arrestasie stuur ’n duidelike boodskap uit aan die gemeenskap dat misdadigers geen hoop het om die gereg vry te spring nie.”
Die egpaar sal na verwagting oormôre op aanklagte van bedrog in die Krugersdorp-landdroshof verskyn.
06-16-2007, 07:59 PM #1563
Vrae oor veiligheid ná bedrog met belasting
Die inhegtenisneming van dertien mense die afgelope week oor ’n inkomstebelasting-slenter is dalk ’n aanduiding dat belastingbetalers se inligting nie so veilig is soos algemeen aanvaar word nie.
Een van die aangeklaagdes is ’n werknemer in die oproepsentrum van die Suid-Afrikaanse Inkomstediens (SAID), en ’n ander ’n voormalige werknemer.
Albei het toegang gehad tot die stelsel waarin betalers se inligting gebêre word omdat die geheime wagwoord aan hulle bekend was.
Die dertien is Woensdag in hegtenis geneem ná ’n ondersoek van agttien maande deur die spesiale ondersoekeenheid en die SAID.
Hulle het Donderdag in die Pretoriase landdroshof verskyn op 863 aanklagte van bedrog en geldwassery.
’n Veertiende verdagte sal na verwagting binnekort in hegtenis geneem word.
Die aangeklaagdes was deel van ’n sindikaat wat werkloses vir belasting geregistreer en hul belastingvorms só ingevul het dat hulle steeds vir terugbetalings gekwalifiseer het.
Die terugbetalings is dan uit die werkloses se bankrekenings onderskep.
Die voormalige SAID-amptenaar was volgens ’n verklaring die meesterbrein agter die bedrogbedrywighede.
Mnr. Adrian Lackay, woordvoerder van die SAID, het gesê al hul werknemers se identiteit en geskiedenis word nagegaan en dat hulle ’n wetlike verpligting het om belastingbetalers se besonderhede privaat te hou.
Hy het ook gesê alles moontlik sal gedoen word om ’n herhaling van die voorval te voorkom.
“Ons het ’n goeie vermoë om, as daar ’n tendens is, die betrokke mense vas te trek en te ondersoek,” het hy gesê.
Die aangeklaagdes is: Sidney Moyo, Lucky Mthembu, Jacob Kunene, Moses Mnguni, Maxwell Mkhonza, Raymond Mogale, Reuben Choma, Paulus Jeli, Jordan Khumalo, Andries Seoketso, Jane Moyo, Lovemore Ximba en Petrus Bapela.
06-18-2007, 02:27 AM #1564
Kapenaar vertel van ontvoeringshel
“Kliek, kliek. Kliek, kliek. Dit was soos om Russian roulette te speel, jy weet nie of die geweer afgaan nie. ”
Dit was die een voorval wat Du Plooy Smit (37) van Gordonsbaai nie maklik sal vergeet nie, nadat hy deur militantes in die Niger Delta ontvoer is.
06-19-2007, 01:40 AM #1565
Veiligheidsbeamptes vir Irak in aanvraag
PRETORIA. – ’n Skerp toename in aanvraag na Suid-Afrikaners wat as veiligheidsbeamptes in Irak wil gaan werk, kan ná September vanjaar verwag word.
Daar is reeds ’n drastiese styging in die aanvraag na logistieke ondersteuningspersoneel, wat waarskynlik nóg sal toeneem.
Volgens mnr. Chris Greyling van die Spesmagtebond, ’n organisasie vir voormalige verkenningsoldate, is dié neigings waarskynlik die gevolg van die veranderende situasie in Irak. Die gevaarvlakke is besig om drasties te styg. Volgens ’n Suid-Afrikaner wat in Bagdad werk, was daar in April en Mei vanjaar sowat 40 tot 70 voorvalle per dag. Dít sluit bomontploffings, ontvoerings, moorde, skietvoorvalle en aanvalle op installasies in. Verlede Donderdag was daar 143 voorvalle op een dag in Bagdad en 264 in die hele land.
Na berig word in die Amerikaanse media, is private militêre maatskappye (PMM’e) in Irak se personeel al hoe meer betrokke in daaglikse skermutselings met militante. Hul personeel is toegerus met die beste vuurwapens, koeëlvaste baadjies en voertuie.
Een uit elke sewe konvooie wat deur dié beamptes vergesel word, is vanjaar al aangeval. Die veiligheidsbeamptes vergesel ook Amerikaanse weermagkonvooie, insluitend vragmotors vol wapens en ammunisie. Een PMM het reeds 300 vyandige voorvalle in die eerste vier maande van die jaar aangemeld.
Desondanks is die ongevalle onder die beamptes relatief laag. Slegs een Suid-Afrikaner, mnr. Glen Joyce, het vanjaar omgekom toe hy in ’n mortierbomaanval gesterf het. Die amptelike ongevallesyfers verskil egter van die weergawes deur sekere PMM’e. Só is daar amptelik 20 beamptes sedert Januarie dood, maar een PMM beweer dié maatskappy het tussen ses en agt sterftes per maand. Daar is meer as 100 soortgelyke maatskappye in Irak.
Namate veral die Amerikaanse magte toenemend hul hande vol het om die situasie in die land te probeer beheer, speel die PMM’e al meer ’n direkte ondersteunende rol tot dié magte, berig die Washington Post.
Volgens Greyling is daar geen aanduiding dat die aantal Suid-Afrikaners in Irak gou gaan afneem nie. “As die Amerikaanse soldate wel – soos verwag word – hulle teen die einde van die jaar gaan begin onttrek, gaan die PMM’e ’n buffermag moet vorm om te verhoed dat dié land in ’n chaos verval. Daarom verwag ons ’n toename in die behoefte aan veral goedgekwalifiseerde mense. Terselfdertyd is daar ’n aantal nuwe heropbouprojekte vir Irak goedgekeur, wat waarskynlik die rede is waarom daar ook ’n toenemende aanvraag is na nie-militêrgekwalifiseerde mense.”
Daar is na raming tussen 20 000 en 30 000 PMM-werknemers in Irak, waarvan ’n paar duisend Suid-Afrikaners is. “Die Amerikaanse weermag het planne om tot $1,5 miljard se militêre werk, wat selfs die insameling van intelligensie insluit, uit te kontrakteer. Dit is dus logies dat meer poste beskikbaar gaan raak vir Suid-Afrikaners wat daar wil gaan werk,” het Greyling gesê.
06-19-2007, 01:59 AM #1566
Moordplan teen Piet Byl
’'n Prys van ’n halfmiljoen rand is op die kop van supt. Piet Byleveld, Suid-Afrika se baasspeurder, geplaas.
’n Sameswering om Byleveld te vermoor, is glo verlede week uit die Johannesburg-gevangenis gesmee.
Die top-speurder moes glo doodgeskiet word voordat hy getuienis teen ’n vermeende uitsmyter sou lewer.
Byleveld het gisteraand aan Beeld gesê mnr. Paul Kietzmann (33), teen wie hy in ’n borgtogaansoek getuig het, het na bewering dié opdrag uit die tronk gestuur.
Byleveld het vroeër gister in die Randburg-streekhof getuienis oor die voornemende aanslag op sy lewe tydens Kietzmann se borgtogaansoek gelewer.
Hy het getuig die prys op sy lewe was aanvanklik R300 000. Volgens hom het ’n beriggewer hom gebel en hom dit meegedeel.
Byleveld het getuig hy het verskeie SMS-doodsdreigemente ontvang.
“So onlangs soos Woensdagnag voor die borgtogaansoek. Daar is beplan om my Donderdagoggend van my woning op pad na die hof dood te skiet,” het hy getuig.
Kietzmann se borgtogaansoek sou verlede Donderdag aangehoor word, maar dit is uitgestel nadat Byleveld geweier het om in Engels te getuig.
Ná die doodsdreigemente is die nodige voorsorg getref en Byleveld se kollegas het hom op dié dag na die hof vergesel.
Die donkerkop Kietzmann het gister sy kop in ongeloof geskud toe Byleveld dié getuienis gelewer het.
Adv. Bert Bamm, namens Kietzmann, het in die hof driftig gesê hy het instruksies gekry dat só ’n opdrag nooit gegee is nie.
Maar Byleveld het getuig ’n prokureur het tydens ’n vorige borgtogaansoek aan hom gesê hy “moet sy rug dophou en versigtig” wees. “Voor dit het ek ’n SMS ontvang waarin ek gewaarsku is om versigtig te wees,” het hy getuig.
Kietzmann, ’n vermeende uitsmyter wat na bewering met nagklubgeweld in Johannesburg verbind word, was tot gistermiddag in aanhouding. Hy staan tereg op onder meer ’n aanklag van poging tot moord.
’n Spesiale ondersoekspan, in opdrag van die direkteur van openbare vervolging en gedryf deur Byleveld, ondersoek sedert November 2006 dwelmhandel- en uitsmytergeweld in Johannesburgse nagklubs.
Die ondersoek het tot Kietzmann en 33 ander verdagtes se inhegtenisnemings gelei.
Streeklanddros J.J. Muller het gister borgtog van R10 000 aan Kietzmann toegestaan omdat die staat se saak nie sterk genoeg is nie, het mnr. Thys de Jager, beheeraanklaer, gesê.
“Die gerug is nou dat die prys op my lewe R500 000 is,” het Byleveld ontsteld ná die hofverrigtinge aan Beeld gesê. “So, ek kan doodgeskiet word, maar borgtog word toegestaan.”
Die geharde polisieman het gesê die persoon wat hom glo moes skiet, is aan hom bekend.
“Hierdie dreigemente word nie ligtelik gemaak nie,” het hy gisteraand gesê. “Ek is nie bang nie, net versigtig.”
Kietzmann staan saam met mnr. Jason Domingues (28) tereg op onder meer aanklagte van poging tot moord en ernstige aanranding.
Die twee word onder meer daarvan beskuldig dat hulle mnr. Richard Mazaham in Desember 2006 by die Fashion TV-Bar in Sandton, noord van Johannesburg, aangerand het.
Hulle het dié aand ook glo op mnr. Mikey Schultz, voormalige lid van die Elite-uitsmytersgroep en moontlike getuie in die Kebble-moordsaak, geskiet.
06-19-2007, 02:13 AM #1567
Weermag soek mense sónder misdaadgeskiedenis
Kaapstad. – Mnr. Mosiuoa Lekota, minister van verdediging, het gister erken die weermag het ’n fout gemaak in sommige van sy koerantadvertensies waarin werkgeleenthede geadverteer is.
Dít kom nadat die weermag in die verleentheid gestel is deur die bewoording van minstens vier advertensies.
Volgens die advertensies sal slegs kandidate sonder ’n “ernstige misdaadgeskiedenis” vir aanstelling in die Suid-Afrikaanse Nasionale Weermag (SANW) oorweeg word. Lekota het in antwoord op ’n parlementêre vraag van die DA erken dié advertensies het die vereistes verkeerd deurgegee en die versekering gegee dat “geen misdaadgeskiedenis” voorts in alle advertensies as vereiste gestel sal word.
“Die saak is aangespreek. ’n Regstelling is reeds aan al die betrokke koerante gestuur sodat die verkeerde inligting nie in toekomstige advertensies herhaal sal word nie.
06-19-2007, 08:02 AM #1568
Ma: ‘Ek weet niks hiervan’
‘Vir sy skedel om só te breek, moes ’n geweldige hoeveelheid krag gevat het.”
Met dié woorde het adv. Maru Papachristoforou, aanklaer, gister in die Johannesburgse hooggeregshof vir mev. Bernadette Martins (28) van Eldoradopark, wat teregstaan op die moord van haar driejarige seuntjie, stip aangekyk – totdat Martins stamelend geantwoord het: “Dit ís vreemd, ek erken dit.”
Mev. Martins, wat saam met haar man, Quincy (23), teregstaan op ’n aanklag van moord, of die alternatief van kindermishandeling, het gister vir die eerste keer onder kruisverhoor in die beskuldigdebank getuig.
Op die vraag of die staat met getuienis soos dié van prof. Maryna Steyn, hoogleraar in anatomie aan die Universiteit van Pretoria, sowel as foto’s van die seuntjie se gekraakte skedel, kan voorgee dat die kind nié aangerand is nie, het mev. Martins ook net een woord te sê gehad:
Micah Petterson is op 28 Julie 2004 dood nadat hy vermoedelik maande lank só erg deur die egpaar aangerand en mishandel is dat daar na bewering bloedspatsels teen die kind se kamermuur was.
’n Gespanne atmosfeer het gister in die hof geheers terwyl Papachristoforou skerp vrae aan mev. Martins gerig het oor die skedelfraktuur, menigte blou kneusplekke, ’n “geskeurde lewer” en tekens van interne bloeding wat aan Micah se lykie gevind is.
Hierop het mev. Martins telkens haar kop geskud en deur haar trane enige kennis van hoe dit kon ontstaan het, ontken.
Papachristoforou het ook gehamer op die vroeëre getuienis van me. Portia du Plessis, mev. Martins se niggie, oor die bloedspatsels teen die muur in Micah se kamer en op die matras en kussings van sy bed.
Du Plessis het dit die aand voor Micah begrawe is, gesien.
Dít is gister ondersteun deur getuienis van supt. Ian van der Nest van die biologiese eenheid van die forensiese wetenskap-laboratorium in Pretoria.
Van der Nest het tekens van bloed tussen die vloerlys en die muur in Micah se kamer, sowel as op die mat, ontdek.
“Dit dui op bloed wat op die muur was en toe afgewas is, en moontlik daarna afgedrup het,” het hy gesê.
Oor hoekom mev. Martins se pa en nóg ’n ou skoolvriendin van haar, me. Rhené Bhana, getuig het dat Micah telkens “histeries geskree” het wanneer hy ná besoeke aan hulle deur sy ouers opgelaai is, het Martins beweer dit was bloot omdat hy “te lekker by hulle gekuier het”.
Die ondervraging het eindelik laatmiddag ’n duidelik emosionele effek op Martins gehad.
Sy het oplaas hande in die lug, uitgebars en gesê: “Ek weet niks hiervan nie.
“Ek word geframe vir my eie kind se moord. Kan julle dit nie sien nie?”
Die hofverrigtinge duur vandag voort.
06-19-2007, 04:15 PM #1569
Hond se kop glo met bandsaag afgesny
Danél Blaauw en Sapa 'n Landdros in Delmas het vanoggend geweier dat twee mans skulderkenningsboetes betaal nadat hulle glo 'n lewende hond se kop afgesaag het.
Die mans, mnre Phillip Matthysen en Alex Sirate, het volgens die Dierebeskermingsvereniging skuldig gepleit op 'n aanklag van wreedheid teenoor diere.
Hulle het na bewering 'n bandsaag gebruik om 'n Husky-hond se kop mee af te saag nadat die hond 'n papegaai doodgebyt het. Matthysen is glo 'n papegaaiboer.
Die saak is tot 24 Julie uitgestel.
06-20-2007, 01:18 AM #1570
Blind, haweloos en bitter koud
“Ons eet nie eens meer nie.”
Só vertel ’n blinde en hawelose mnr. Christiaan Venter.
Venter en sy vrou, Jenny, is al agt maande lank huisloos en slaap snags in die Pretoriase middestad op straat.
“Ek kan nie onthou wanneer laas ek geëet het nie. Alles is absoluut duister. Sedert ek blind is, het my hele wêreld ingetuimel. Ek het alles verloor.”
Venter sê hy het blind geword toe iemand in Oktober verlede jaar vanuit ’n bewegende motor ’n pyltjie in sy regteroog geblaas het.
“Ek is in die Pretoriase Akademiese Hospitaal vir behandeling opgeneem. Vier uur later het die doktor vir my gesê ek is blind en daar is niks wat hulle vir my kan doen nie,” het hy gister vertel.
Sy linkeroog is reeds jare lank blind.
Die egpaar het voorheen in Minnaarstraat gebly.
“Ons is een aand daar beroof. Die bietjie wat ons gehad het, het hulle alles gevat – tot die klere wat ons aangehad het.”
Dis toe dat hulle Visagiestraat toe getrek het. Tot op die Tshwa-ne- metropolisie se stoep.
“Dis veilig hier, net bitter koud,” sê Venter. Hulle het nie eens ’n kombers nie.
Volgens Venter het hulle by verskeie welsynorganisasies aangeklop vir hulp, maar dié kan hom glo net help indien hy ’n heeltydse woonadres het.
Mev. Venter het verlede jaar haar werk verloor toe die rekenaarmaatskappy waar sy gewerk het, toegemaak het.
Operasie Winterhoop – waartydens klere, komberse en nie-bederfbare kos ingesamel word om onder minderbevoorregtes versprei te word – eindig vandag.
Hoewel dié projek afsluit, kan mense steeds bydraes lewer om behoeftiges soos die Venters te help. Operasie Winterhoop word bedryf deur die Metro Evangeliese Sorg (MES), kerke en verskeie ander welsynorganisasies.
Beeld en sy susterkoerante – Die Burger, Rapport en Volksblad – asook RSG, kykNET, Radio Rippel en Radio Kansel, is by die projek betrokke. Komberse, klere en nie-bederfbare kos kan by die volgende punte afgelewer word: Isinkwa Setheku: mnr. Pat Potgieter 031 700 3816; KwaZulu-Natalse Maatskaplike Dienste: Marlise Saayman 033 342 7900; NG Kerk Welsyn Noordwes en Gauteng: me. Anette Degenaar 018 297 3928; AGS Welsyn: me. Susan Carles 012 332 0599; Heartbeat: Venter 012 803 3970; Christelike Maatskaplike Raad: me. Edelwiess Schieke 012 460 9272; Christelike Welsynraad Gauteng-Oos: me. Dina Bosch 012 460 1674; PEN: Mariaan Scheepers 012 323 6688; Nederduits Hervormde Kerk: dr. Wilhelm Coetzer 012 322 8885; Solidariteit se Helpende Hand-fonds: me. Mariana Kriel 012 644 4388; Christelike Maatskaplike Raad Hoëveld: me. Alet Viljoen 011 403 5190; en MES: ds. Johan Krige 011 725 0001.